Diari Oficial de la Generalitat Valenciana


Sumari del DOGV 6009, del 08-05-2009 (2009/5051)

RESOLUCIÓ de 6 de maig de 2009, de la consellera d'Agricultura, Pesca i Alimentació, per la qual s'establixen ajudes extraordinàries als titulars d'explotacions agràries acollides a les ajudes establides per mitjà del Reial Decret Llei 1/2005 i el Decret 22/2005, del Consell, els dos de 4 de febrer de 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6009

Data del DOGV
:   08-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5051


Data del document
:   06-05-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * bonificació d'interessos
    * catàstrofe agrícola
    * agricultor
    * desastre natural
    * ajuda a l'agricultura

RESOLUCIÓ de 6 de maig de 2009, de la consellera d'Agricultura, Pesca i Alimentació, per la qual s'establixen ajudes extraordinàries als titulars d'explotacions agràries acollides a les ajudes establides per mitjà del Reial Decret Llei 1/2005 i el Decret 22/2005, del Consell, els dos de 4 de febrer de 2005. [2009/5051]  
Durant els tres primers mesos de l'any 2005, la Comunitat Valenciana es va veure afectada per importants i persistents descensos de les temperatures, causants de greus danys per gelades en nombrosos cultius agrícoles.  
Atés que els danys no presentaven una cobertura adequada en el marc del Pla d'Assegurances Agràries Combinades, tant el Govern central com el Consell de la Generalitat van establir diverses mesures de caràcter excepcional, a fi de poder pal·liar, en la mesura que es puga, els greus efectes ocasionats per les gelades i que permeten la recuperació econòmica de les explotacions afectades.  
Entre les mesures establides figura l'establiment d'una línia preferent de crèdit a través de l'Institut de Crèdit Oficial (ICO), en la seua condició d'agència financera de l'Estat. Estes línies de crèdit tenien com a finalitat assegurar la recuperació i la continuïtat en l'activitat productiva, en condicions de competitivitat, de les explotacions agràries afectades per les gelades.  
Moltes explotacions agràries van fer ús de la línia preferent de crèdit, però a causa de la conjuntura econòmica que actualment es viu en el sector agrari i, en concret, en les explotacions agràries que es van veure fortament afectades per les gelades produïdes durant els mesos de gener, febrer i març de 2005, la continuïtat de moltes d'estes explotacions es troba en perill.   
Davant d'esta situació, i una vegada avaluada la situació d'estes explotacions agràries, la Conselleria d'Agricultura, Pesca i Alimentació ha decidit establir una sèrie de mesures tendents a afavorir la continuïtat en l'activitat productiva d'estes explotacions.  
Esta resolució s'adequa als preceptes del Reglament (CE) núm. 1535/2007, de la Comissió, de 20 de desembre de 2007, relatiu a l'aplicació dels articles 87 i 88 del Tractat CE a les ajudes de minimis en el sector de la producció de productes agrícoles (DOCE L 337 de 21.12.2007), i per això no està subjecta a l'obligació de notificació o comunicació a la Comissió Europea, tal com s'establix en l'article 3.3 del Decret 147/2007.   
Per això, vista la proposta de la directora general de Producció Agrària, en l'exercici de les funcions que tinc atribuïdes, resolc:  
Apartat primer  
La Conselleria d'Agricultura, Pesca i Alimentació establix ajudes extraordinàries als titulars de préstecs bonificats formalitzats d'acord amb el que s'establix en el Reial Decret Llei 1/2005, de 4 de febrer, el Decret 22/2005, de 4 de febrer, del Consell de la Generalitat, i la resta de normativa que els despleguen.  
Estes ajudes extraordinàries consistixen en la bonificació dels interessos que generen les operacions creditícies formalitzades d'acord amb esta resolució.  
Apartat segon  
Aprovar les bases que figuren en l'annex I, pel qual es regula la convocatòria de les ajudes extraordinàries als titulars d'explotacions agràries acollides a les ajudes establides per mitjà del Reial Decret Llei 1/2005 i el Decret 22/2005, del Consell, els dos de 4 de febrer de 2005.  
Aprovar el document que figura com a annex II, el qual serà considerat com a sol·licitud d'ajuda i declaració responsable de no superar el límit establit d'acord amb allò que s'assenyala en l'article 3.2 del Reglament 1535/2007, en què s'establix la quantia total de les ajudes de minimis concedides a una empresa en un període de tres exercicis fiscals, independentment de la forma de l'ajuda o de l'objecte perseguit.  
Apartat tercer  
1. L'import de les ajudes previstes en esta resolució s'abonarà a càrrec de l'aplicació pressupostària 36.87.91.763.34, línia T1698, «Protecció de la renda dels agricultors», del capítol IV, i serà d'1.000.000,00 d'euros per a l'anualitat 2009, 2.250.000,00 euros per a l'anualitat 2010, 2.250.000,00 euros per a l'anualitat 2011, 1.000.000,00 d'euros per a l'anualitat 2012 i 15.000,00 euros per a l'anualitat 2013 dels pressupostos de la Generalitat.  
2. Estos fons es finançaran íntegrament amb fons propis de la Generalitat.  
Apartat quart  
Per a l'aplicació d'esta resolució, resulta imprescindible l'elaboració de les clàusules addicionals al conveni de col·laboració subscrit el passat dia 24 d'agost de 2005 entre la Conselleria d'Agricultura, Pesca i Alimentació i les entitats financeres col·laboradores, subscrit per a la instrumentació dels préstecs subvencionats previstos en el Reial Decret Llei 1/2005, de 4 de febrer, així com en el Decret 22/2005, de 4 de febrer, del Consell de la Generalitat, i la resta de normativa que el desplega.  
Apartat cinqué  
Es faculta el titular de la direcció general amb competència en matèria de producció agrària de la Conselleria d'Agricultura, Pesca i Alimentació per a dictar els actes, les resolucions i les instruccions que siguen necessaris per a l'aplicació d'esta resolució.  
Apartat sisé  
La present resolució posa fi a la via administrativa i contra esta es pot interposar, amb caràcter previ i potestatiu, un recurs de reposició davant de la consellera d'Agricultura, Pesca i Alimentació en el termini d'un mes, comptador des de l'endemà de la publicació, d'acord amb les disposicions dels articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb les disposicions dels articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.   
València, 6 de maig de 2009.- La consellera d'Agricultura, Pesca i Alimentació: Maritina Hernández Miñana.  
ANNEX I  
Bases per les quals es regula la convocatòria de les ajudes extraordinàries als titulars d'explotacions agràries acollides a les ajudes establides per mitjà del Reial Decret Llei 1/2005 i el Decret 22/2005, del Consell, els dos de 4 de febrer de 2005 (préstecs bonificats).  
Primera. Objecte  
1. Estes bases tenen com a objecte regular la convocatòria d'ajudes als titulars de préstecs bonificats formalitzats d'acord amb el que s'establix en el Reial Decret Llei 1/2005, de 4 de febrer, el Decret 22/2005, de 4 de febrer, del Consell de la Generalitat, i la resta de normativa que els despleguen.  
2. Les ajudes tenen com a finalitat assegurar la recuperació i la continuïtat en l'activitat productiva de les explotacions agràries afectades per les gelades produïdes en el primer trimestre de l'any 2005.  
Segona. Beneficiaris  
Poden ser beneficiaris d'estes ajudes extraordinàries els titulars de préstecs amb pòlisses formalitzades i vigents, subscrites amb les entitats financeres a l'empara del conveni signat el 24 d'agost de 2005, en qualsevol de les seues tres modalitats Gelades 2005 tram ICO, Gelades 2005 tram ICO Nou Termini i Gelades 2005 tram CAPA, i que manifesten el seu desig d'aplicació de les mesures assenyalades en esta resolució.  
Tercera. Quantia  
Les ajudes corresponents a la bonificació total dels interessos de les operacions indicades es concediran fins al límit establit en l'article 3.2 del Reglament 1535/2007, en què s'establix que la quantia total de les ajudes de minimis concedides a una empresa no podrà superar els 7.500 € en un període de tres exercicis fiscals, independentment de la forma de l'ajuda o de l'objectiu perseguit.  
L'import màxim a considerar, com a capital a formalitzar, en aplicació d'estes ajudes, no podrà superar en cap cas l'import corresponent a les amortitzacions a realitzar durant les anualitats 2009 i 2010, corresponent a cada una de les tres modalitats del conveni de col·laboració Gelades 2005.   
Quarta. Sol·licituds  
La Conselleria d'Agricultura, Pesca i Alimentació remetrà als titulars de préstecs amb pòlisses formalitzades i en vigor, tal com s'assenyala en la base segona, el reconeixement de dret a préstec bonificat. No obstant això, i a l'efecte de notificació, la Conselleria d'Agricultura, Pesca i Alimentació publicarà en el Diari Oficial de la Comunitat Valenciana la relació de beneficiaris amb els imports a considerar. El beneficiari es personarà, amb el reconeixement de dret a préstec bonificat, en l'entitat financera on té formalitzada i vigent la pòlissa de préstec acollida al conveni Gelades 2005.  
En este reconeixement de dret figurarà el quadre de disposició i amortització del capital susceptible d'acollir-se a esta moratòria, la bonificació d'interessos i l'import màxim a poder formalitzar d'acord amb allò que s'assenyala en l'addenda a subscriure entre la Conselleria d'Agricultura, Pesca i Alimentació i les entitats financeres col·laboradores. Esta informació es remetrà a les entitats de crèdit prèviament a la firma dels préstecs en format PDF i en relació signada en suport paper.  
Per a la formalització de la pòlissa de préstec, el beneficiari presentarà a l'entitat financera el reconeixement a préstec bonificat emés per la Conselleria. La nova pòlissa de préstec comptarà amb la intervenció d'un fedatari públic, i este cost anirà a compte del beneficiari. El beneficiari emplenarà el document que figura en l'annex II, el qual serà considerat com a sol·licitud d'ajuda i com a declaració responsable de percepció d'ajudes de minimis.  
Cinquena. Condicions dels préstecs   
1. El termini de vigència d'estes operacions financeres serà de quatre anys (anualitats 2009 al 2012, les dos incloses), excepte per a les operacions a què els són aplicables els venciments corresponents a la modalitat Gelades 5791-FGV Nou Termini, la vigència de les quals serà de cinc anualitats (anualitat 2009 al 2013, les dos incloses).  
2. Els imports d'estos nous préstecs estaran disponibles únicament i exclusivament per al pagament de les quotes de capital corresponents a les anualitats 2009 i 2010 dels préstecs subscrits en el seu moment d'acord amb el conveni de col·laboració amb data 24 d'agost de 2005, entre la Conselleria d'Agricultura, Pesca i Alimentació i les entitats financeres per a la instrumentació de préstecs subvencionats previstos en l'Orde de 14 de març, per la qual s'establixen ajudes per a pal·liar els danys produïts per les gelades i la pedra produïdes durant els mesos de gener, febrer i març de 2005.  
3. La disposició del capital principal es realitzarà d'acord amb els aspectes següents:  
a) Per a les operacions acollides al tram Gelades 3014-UUT, les quotes de les quals vencen els mesos de maig i novembre, i per a les operacions acollides al tram Gelades 2005-CAPA, les quotes de les quals vencen al novembre: la primera disponibilitat de capital tindrà lloc al mes de maig de l'any 2009, i l'import a disposar serà del 25% del capital acollit a la moratòria corresponent al tram ICO; la segona disponibilitat es realitzarà al mes de novembre de l'any 2009, i l'import d'esta segona disponibilitat serà del 25% del capital acollit a la moratòria del tram ICO més el 50% del capital acollit a la moratòria corresponent al tram CAPA; la tercera disponibilitat es realitzarà al mes de maig de 2010, i el seu import serà del 25% del capital acollit a la moratòria del tram ICO; la quarta disponibilitat i última s'efectuarà al mes de novembre de 2010, i l'import serà del 25% restant del capital acollit a la moratòria del tram ICO més el 50% del capital acollit a la moratòria del tram CAPA.  
b) Per a les operacions acollides al tram Gelades 7382-OVS, les quotes de les quals vencen els mesos de juny i desembre, i per a les operacions acollides al tram Gelades 2005-CAPA, les quotes de les quals vencen al novembre: la primera disponibilitat de capital tindrà lloc al mes de juny de l'any 2009, i l'import a disposar serà del 25% del capital acollit a la moratòria corresponent al tram ICO; la segona disponibilitat es realitzarà al mes de novembre de l'any 2009, i l'import d'esta segona serà del 50% del capital acollit a la moratòria corresponent al tram CAPA; la tercera disponibilitat es realitzarà al mes de desembre de 2009, disponibilitat del 25% del capital acollit a la moratòria del tram ICO; la quarta s'efectuarà al mes de juny de 2010, i l'import serà del 25% restant del capital acollit a la moratòria del tram ICO; la cinquena serà al mes de novembre de 2010, corresponent al 50% del capital acollit a la moratòria del tram CAPA; i finalment, i com a última disponibilitat, al mes de desembre de 2010, que correspondrà al 25% del tram ICO.  
c) Per a les operacions acollides al tram Gelades 8226-ISA Nou Termini, la primera disponibilitat de capital tindrà lloc al mes de juny de l'any 2009, i l'import a disposar serà del 25% del capital acollit a la moratòria corresponent al tram ICO; la segona disponibilitat es realitzarà al mes de desembre de l'any 2009, i l'import a disposar serà del 25% del capital acollit a la moratòria corresponent al tram ICO; la tercera disponibilitat es realitzarà al mes de juny de 2010, el 25% del capital acollit a la moratòria corresponent al tram ICO; finalment, i com a última disponibilitat, al mes de desembre de 2010, que correspondrà al 25% del tram ICO.  
4. Estes operacions presentaran com a període de carència les anualitats 2009, 2010 i, si s'escau, 2011. Passat este període comença el període d'amortització, el qual serà:  
a) Per a les operacions acollides al tram Gelades 4571-QLQ, les quotes de les quals vencen els mesos de maig i novembre, i per a les operacions acollides al tram Gelades 2005-CAPA, les quotes de les quals vencen al novembre: la primera amortització de capital tindrà lloc al mes de maig de l'any 2011, i l'import a amortitzar serà del 25% del capital acollit a la moratòria corresponent al tram ICO; la segona amortització es realitzarà al mes de novembre de l'any 2011, i l'import d'esta segona amortització serà del 25% del capital acollit a la moratòria del tram ICO més el 50% del capital acollit a la moratòria corresponent al tram CAPA; la tercera amortització es realitzarà al mes de maig de 2012, i el seu import serà del 25% del capital acollit a la moratòria del tram ICO; la quarta amortització i última s'efectuarà al mes de novembre de 2012, i l'import serà del 25% restant del capital acollit a la moratòria del tram ICO més el 50% del capital acollit a la moratòria del tram CAPA.  
b) Per a les operacions acollides al tram Gelades 1710-FJD, les quotes de les quals vencen els mesos de juny i desembre, i per a les operacions acollides al tram Gelades 2005-CAPA, les quotes de les quals vencen al novembre: la primera amortització de capital tindrà lloc al mes de juny de l'any 2011, i l'import a disposar serà del 25% del capital acollit a la moratòria corresponent al tram ICO; la segona amortització es realitzarà al mes de novembre de l'any 2011, i l'import d'esta segona amortització serà del 50% del capital acollit a la moratòria corresponent al tram CAPA; la tercera amortització es realitzarà al mes de desembre de 2011, disponibilitat del 25% del capital acollit a la moratòria del tram ICO; la quarta amortització s'efectuarà al mes de juny de 2012, i l'import serà del 25% restant del capital acollit a la moratòria del tram ICO; la cinquena amortització serà al mes de novembre de 2012, corresponent al 50% del capital acollit a la moratòria del tram CAPA; i finalment, i com a última amortització, al mes de desembre de 2012, que correspondrà al 25% del tram ICO.  
c) Per a les operacions acollides al tram Gelades 2471-OFO Nou Termini, la primera amortització de capital tindrà lloc al mes de juny de l'any 2012, i l'import a amortitzar serà del 25% del capital acollit a la moratòria corresponent al tram ICO; la segona amortització es realitzarà al mes de desembre de l'any 2012, i l'import a amortitzar serà del 25% del capital acollit a la moratòria corresponent al tram ICO; la tercera amortització es realitzarà al mes de juny de 2013, el 25% del capital acollit a la moratòria corresponent al tram ICO; finalment, i com a última amortització, al mes de desembre de 2013, que correspondrà al 25% del tram ICO.  
5. El tipus d'interés aplicable serà de 3,50 punts durant tota la vigència de l'operació.  
6. El càlcul de la bonificació d'interessos es realitzarà atenent el ritme d'ús del capital principal, i es destinarà a atendre l'amortització de capital dels préstecs formalitzats en el seu dia (en qualsevol de les seues tres modalitats), tal com s'ha descrit en el punt 2 de la base cinquena.  
7. L'abonament dels interessos s'efectuarà per anualitats vençudes, els dies 30 de desembre dels anys 2009 al 2013, les dos incloses.  
8. L'entitat de crèdit podrà donar per cancel·lada l'operació de manera anticipada quan, durant el període de disposició d'estes ajudes, la situació del beneficiari canvie i no estiga al corrent de les seues obligacions amb l'entitat de crèdit. Comunicarà a la Conselleria d'Agricultura, Pesca i Alimentació esta circumstància dins del termini i la forma escaients.  
9. La Conselleria d'Agricultura, Pesca i Alimentació no es responsabilitza de les decisions que, lliurement, puga prendre l'entitat de crèdit sobre la subscripció i cancel·lació d'esta operació.  
Sisena. Resolució i pagament  
Es delega en el titular de la direcció general amb competència en matèria de producció agrària de la Conselleria d'Agricultura, Pesca i Alimentació la concessió, l'anul·lació, el pagament i/o el reintegrament d'esta ajuda.  
Setena. Controls  
La Conselleria d'Agricultura, Pesca i Alimentació podrà sol·licitar a les entitats financeres col·laboradores la remissió de les pòlisses de les operacions objecte d'esta resolució, a fi de dur a terme els controls administratius i les inspeccions tècniques que considere oportuns per tal de comprovar la veracitat de les dades consignades en la documentació presentada, com també el compliment dels requisits per a la percepció de l'ajuda.  
El beneficiari està obligat a col·laborar en la inspecció proporcionant les dades requerides.  
La falsedat de la declaració responsable donarà lloc a la devolució de l'ajuda concedida, independentment de les sancions que, si s'escauen, en resulten exigibles.  
ANNEX II  
Sol·licitud d'ajuda extraordinària a titulars d'explotacions agràries amb préstecs bonificats acollida a les establides per mitjà del Reial Decret Llei 1/2005 i el Decret 22/2005, del Consell.  
..........................................................................................., amb NIF/CIF núm. ........................., amb domicili a ...................................................... d........................................... (............)  
D'acord amb la Resolució de 6 de maig de 2009, de la Conselleria d'Agricultura, Pesca i Alimentació, per la qual s'establixen ajudes extraordinàries als titulars d'explotacions agràries acollides a les ajudes establides per mitjà del Reial Decret Llei 1/2005 i el Decret 22/2005, del Consell, els dos amb data 4 de febrer de 2005, sol·licite acollir-me a estes ajudes de préstecs bonificats d'acord amb les disposicions d'esta normativa.  
Així mateix, declare que no supere el límit establit en l'article 3.2 del Reglament 1535/2007, en què s'establix que la quantia total de les ajudes de minimis concedides a una empresa no podrà superar els 7.500 euros en un període de tres exercicis fiscals independentment de la forma de l'ajuda o de l'objecte perseguit, i autoritze l'administració a realitzar les comprovacions que trobe oportunes.  
................................., ..... d........................ de 2009  
[Firma]